ตลาดหุ้นสหรัฐฯทรง
ตลาดหุ้นสหรัฐฯวานนี้ปิดผสมผสานแม้ข้อมูลภาคแรงงานสดใส ขณะที่ราคาน้ำมันขยับขึ้นแรงท่ามกลางความกังวลต่อมาตรการคว่ำบาตรภาคพลังงานของอิหร่าน
6 เม.ย. 2555

ตลาดหุ้นสหรัฐฯวานนี้ปิดผสมผสานแม้ข้อมูลภาคแรงงานสดใส ขณะที่ราคาน้ำมันขยับขึ้นแรงท่ามกลางความกังวลต่อมาตรการคว่ำบาตรภาคพลังงานของอิหร่าน ตลาดหุ้นสหรัฐฯวานนี้ปิดผสมผสาน(5เม.ย.) หลังความกังวลต่อปัญหาทางเศรษฐกิจในยูโรโซน บดบังข้อมูลทางบวกของตลาดงานในอเมริกา       ดัชนีหุ้นดาวโจนส์ ลดลง 14.61 จุด (0.11 เปอร์เซ็นต์) ปิดที่ 13,060.14 จุด แนสแดค เพิ่มขึ้น 12.41 จุด (0.40 เปอร์เซ็นต์) ปิดที่ 3,080.50 จุด เอสแอนด์พี เพิ่มขึ้น 0.88 จุด (0.06 เปอร์เซ็นต์) ปิดที่ 1,398.08 จุด
ขณะที่ราคาน้ำมันขยับขึ้นแรงท่ามกลางความกังวลต่อมาตรการคว่ำบาตรภาคพลังงานของอิหร่านที่หนักหน่วงขึ้นเรื่อยๆ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม เพิ่มขึ้น 1.84 ดอลลาร์ ปิดที่ 103.31 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.09 ดอลลาร์ ปิดที่ 123.43 ดอลลาร์ต่อบาร์เรล